钦定古今图书集成/明伦汇编/氏族典/第168卷 > 《郑樵通志》 > 观从
## 钦定古今图书集成/明伦汇编/氏族典/第168卷 > 《郑樵通志》 > 观从

按《左传》眧公十三年：观起之死也，其子从在蔡，事朝
吴。以蔡公之命召子干、子晰，与之盟以入楚，次于鱼
陂。使观从从师于干谿，而遂告之。夏五月癸亥，王缢
于芋尹申亥氏。观从谓子干曰：“不杀弃疾，虽得国犹
受祸也。”子干曰：“余不忍也。”子玉曰：“人将忍子，吾不忍
俟也。”乃行。丙辰，弃疾即位，召观从王曰：“唯尔所欲。”对
曰：“臣之先佐开卜，乃使为卜尹。”